Al País Basc, també van participar en la commemoració del bombardeig de la ciutat de Gernika que organitza annualment l'associació Gernikako Lobak (nets de Gernika) el 26 d'abril. Marala participà a l'edició del 2018 oferint un concert dins el búnker d'Astra, el mateix espai on, 81 anys enrere, s'hi havien refugiat els habitants de Gernika fugint de les bombes i l'horror. En aquesta ocasió interpretaren un tema de la Sandra Montfort anomenat "Guernikako Garraxiak" (Els laments de Guernika) arranjat especialment per l'ocasió, i que incloïa la lectura d'un poema de Sara Lavado i cants tradicionals de Mallorca i València.